**ОТЧЕТ ЗА ДЕЙНОСТТА**

**ЧИТАЛИЩЕТО ЗА ПЕРИОДА**

**01.01.2023Г. – 31.12.2023 Г.**

През отчетния период читалищното настоятелство работи в състав:

**С мандат: 14.06.2021г. – 14.06.2024г.**

**Председател:** Венцислав Александров

**Членове:** Десислава Димова, Борислава Ангелова, Борислава Тодорова, Даниела Ангелова

и Проверителна комисия в състав:

**С мандат: 14.06.2021г. – 14.06.2024г.**

**Председател:** Василина Милчева

**Членове:** Христиан Николов, Ели Николова

През отчетния период бяха проведени общо шест заседания на читалищното Настоятелството нанесени в протоколната книга.

На 30.03.2023г. беше проведено общо отчетно събрание.

И през 2023 година нашите

1. **ОСНОВНИ ЦЕЛИ БЯХА:**

* Отстояване на позициите на културно средище;
* Обогатяване на културния живот;
* Развитие на библиотечната дейност;
* Съхраняване на народните обичаи и традиции;
* Развитие и подпомагане на художественото творчество;
* Работа по проекти;
* Партниране с местното самоуправление за развитие на културните процеси.

1. **ПРИОРИТЕТНИТЕ НИ ЗАДАЧИ:**

* Поддържане на общодостъпна библиотека;
* Работа в школи, формации, концерти, фестивали и младежки дейности;
* Прилагане на различни модели за подпомагане на местното културно развитие;
* Кандидатстване, разработване и реализиране на проекти.

Основна задача както и до сега е художествената самодейност. Чрез самодейните и художествено – творчески групи и състави читалището спомага за съхраняването на фолклорното ни наследство.

През периода януари – декември 2023г.,в Читалището работиха следните художествени колективи:

* Младежки танцов състав с художествени ръководители Валентина Китова и Веселина Гьошева
* Детски танцов състав с художествен ръководител Веселина Гьошева;
* Клуб за мегдански хора с художествен ръководител Валентина Китова;
* Женска певческа група с художествен ръководител Евгени Павлов;
* Певческа група за автентичен фолклор с ръководител Евгения Милушева;
* Школа за приложни изкуства с ръководител Ивана Лозанова.

Самодейците от Танцов състав „Локорско“, Детски танцов състав, Клуб за народни хора и Женска певческа група и Певческа група за автентичен фолклор взеха участие в :

* Фестивал на шопския хумор – село Чепинци;
* Концерт „Цветница“ – в НЧ „Христо Витков – 1899“ село Локорско;
* Фолклорен фестивал „Сеславска пролет“- гр. София, район Кремиковци, кв. Сеславци
* Международен фолклорен фестивал „Гергьовско веселие“ – гр. София, кв. Кремиковци;

- Фолклорен фестивал „ Де е българското“ в комплекс „Дядо Йоцо гледа“ село Очиндол;

- Двадесети юбилеен фолклорен фестивал „Шопска песен“, село Локорско;

- Празник на село Житен;

- Национален фолклорен фестивал „При шопите в Казичене“ село Казичене

- Телевизионно предаване „Иде нашенската музика“

- Юбилеен концерт „10 години клуб за народни хора при НЧ „Христо Витков – 1899““

1. **КУЛТУРНО – МАСОВА ДЕЙНОСТ**

Културния календар на Читалището включва много празници, които организираме по местния, общинския и националния културен календар. Бяха проведени Бабинден; Хоротека за Трифон Зарезан и дегустация на вина; Детска работилничка за мартеници; Конкурс за авторска снимка и рисунка „Ботев през моите очи“ по повод 175 години от рождението на Христо Ботев; Поднасяне на венци пред паметника на Ботевия четник Илия Джагаров по повод 3 март; Ден на самодееца, среща на поколения самодейци; Традиционен конкурс „Най-красива погача за Благовещение“; Лазаровден; Работилница „Най-красиво великденско яйце и великденска украса“; „Ден на славянката писменост и култура“ - фотоизложба; Ден на Ботев и загиналите за свободата и независимостта на България. Поклонение и цветя пред паметника на Ботевия четник Илия Джагаров; отбелязване 108 години от гибелта на Христо Витков – патрон на читалището; отбелязване на Ден на християнското семейство; коледна работилница за деца и родители; детско коледно парти съвместно с Кметство село Локорско, коледен базар. През летните месеци към читалището традиционно се организират занимания за деца – походи, лятна занималня, настолни игри и занимания по интереси. Най-яркото ни събитие в културния календар е фолклорния фестивал „Шопска песен“, който ежегодно се радва на стотици участници от цялата страна. Тази година беше излъчено неговото двадесето юбилейно издание, в което участие взеха 760 участника от цялата страна. В партньорство с Кметство село Локорско успешно реализирахме проект „Оцеляване в планината“.

1. **БИБЛИОТЕЧНА ДЕЙНОСТ**

Читалищната библиотека си оставя един от приоритетите в работата на читалището. Обработката и картотекирането на книгите и останалите библиотечни материали е съобразена със съвременните изисквания и развитието на библиотечното дело. Библиотеката успешно организира културно-масова дейност с различни целеви групи: (деца, ученици, възрастни). Обособяване на тематични кътове по повод празници и годишнини. Предоставяне на онлайн информация и представяне на презентации, посветени на значими събития и личности. Продължава работата по Програма „Глоб@лни библиотеки“. Осъществяват се изложби, свързани с бележити дати на личности и събития от местен, регионален и национален характер.

През отчетния период в библиотеката са заведени общо 328 тома книги, една част закупени, други дарени. И тази година библиотеката кандидатства успешно по програма „Българските библиотеки – съвременни центрове за четене и информираност“. Спечеленият проект е на стойност 1229,98 лв.

1. **КРАЕВЕДСКА ДЕЙНОСТ**

Продължава събирането на материали и предмети свързани с бита, културата, историята и фолклора на местното население. Читалището продължава да разраства сбирката си от предмети и автентични костюми от местния бит.

1. **ФИНАНСОВО – СТОПАНСКА ДЕЙНОСТ**

През отчетния период, читалището работи по утвърдени субсидии отпуснати от държавния бюджет и финансови постъпления от такси, членски внос и дарителства. Държавната субсидия покрива основно разходите за заплати и осигуровки на служителите. Средствата, които остават са минимални и се разходват за консумативи, отопление, осветление и вода. Остатъка се разпределя за осъществяване на дейностите по провеждане на заложеното в културния календар и поддръжка на сградата.

През 2023 г. със средства от бюджета на читалището бяха закупени:

1. Нови костюми за детски танцов състав – 12 бр.
2. Шатри – 2 бр.
3. Нови костюми за клуб за народни хора – 14 бр.

**Венцислав Александров**

*Председател на НЧ „Христо Витков – 1899“*